En nordisk arbeidsgruppe skal foreslå samkjørte bestemmelser om grensekryssinger og annet regelverk, og koordinere tilgangen til militære og sivile transportressurser. I tillegg skal arbeidsgruppen foreslå løsninger for hvordan de nordiske landene kan samarbeide om framtidig infrastrukturutvikling som understøtter de militære behovene for forsvar av NATO.